o
KÄÄNNEKOHTA VALOA HENGELLISEEN PIMEYTEEN
Tervetuloa Käännekohtaan. Olen Muyiwa.
Tänään keskustelemme pahoista vaikutteista.
Mistä voi tietää, ovatko elämän ongelmat demonista alkuperää?
Ensin kuitenkin kysyn kysymyksen. Seuraatteko unelmianne?
Tämä nainen tavoitteli unelmiaan kokemuksen puutteesta välittämättä.
Brenda Angel loi tämän Jeesusta esittävän veistoksen, -
vaikka hän ei ollut koskaan opiskellut taidetta.
Näin unen ristiinnaulitsemisesta ja kuulin äänen, -
joka kehotti minua tekemään siitä veistoksen.
Hän pyysi apua taideopettajalta.
Sain luvan käyttää savea, mutta hän sanoi, ettei aikonut auttaa.
Kun kysyin kysymyksen, hän nauroi ja sanoi, etten osaa riittävästi.
Kokemattomuudestaan huolimatta Brenda aloitti työn.
Pari viikkoa myöhemmin opettaja tuli tarkastamaan työn.
Kun hän näki teoksen, hänen hymynsä hyytyi.
Hän sanoi, että olin aikuinen ihmelapsi.
Hän ei itse ollut oppinut vielä hallitsemaan ihmismuodon tekemistä.
Brenda työsti teostaan yli kymmenen vuoden ajan.
Jeesuksen ruumis oli runneltu.
Patsaan oli oltava suurikokoinen, jotta se tekisi vaikutuksen.
Unessa Jeesuksen katse oli niin täynnä rakkautta, -
ettei sitä voi sanoin kuvailla.
Patsas oli niin suuri, että eri ruumiinosat oli tehtävä erikseen.
Kun tuli aika yhdistää osat, Brenda hämmästyi.
Kaikki sopi yhteen ihmeellisellä tavalla.
Jumala oli selkeästi ohjannut käsieni työtä.
Teoksen nimi on Jumalan karitsa.
Se on kiertänyt ympäri Amerikkaa, -
ja nyt sen voi nähdä Crossroads Community kirkossa Oklahomassa.
Pääsiäinen on tärkeää aikaa.
Jeesus nousi haudasta ja paransi meidät.
Tapahtui meille mitä tahansa, Jumala rakastaa meitä aina.
Jumalan rauha ylittää ymmärryksen, mutta hänen rakkautensa on -
rauhaakin suurempi.
Rohkaisen sinua seuraamaan unelmia, joita Jumala on sinulle antanut.
Hän kyllä auttaa sinua.
Mikä on se asia, jonka uskot voivasi tehdä?
Kun saat opetusta, pystyt tekemään sen vielä paremmin.
Älä hukkaa aikaa, vaan ryhdy toimeen jo tänään.
Pian kuulemme lisää tarinoita.
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI." JES. 61:10
Joskus ihmiset syyttävät paholaista tekemisistään.
Demoneilla voi todella olla vaikutusta meihin.
Erica Linney haastatteli George Adebanjoa, -
joka on kirjoittanut aihetta koskevan kirjan.
MAAILMAASI KÄÄNTÄMÄSSÄ
Kiitos siitä, että tulitte. -Kiitos kutsusta.
Pian keskustelemme kirjastanne "Kulkukoiria ja demoneja".
Demonisista vaikutteista keskustellaan paljon.
Raamattu kuitenkin sanoo, että meillä on pahanilkinen sydän.
Jos meissä siis on jo pahuutta, -
kuinka voimme erottaa, milloin on kyse omasta pahuudestamme -
ja milloin demonin vaikutuksesta?
Jotkut asiat johtuvat sosiaalisista syistä, toiset taas eivät.
Eräs nainen lukitsi ovensa kymmenellä riippulukolla.
Hän pelkäsi ihmisiä, -
jotka halusivat vahingoittaa häntä.
Kun hän ajatteli ulkopuolella olevia ihmisiä, -
hänen nenästään ja suustaan alkoi vuotaa verta.
Hänen pelkonsa ei ollut sosiaalista pelkoa, -
vaan psyykkistä pelkoa.
Silloin se on demonista alkuperää.
Pieni pelko on normaalia. Se saa meidät lukitsemaan auton oven.
Jos siihen liittyy verenvuotoa tai hillitöntä pelkoa, -
pelko on demonista.
Jotkin asiat ovat alttiimpia demonien vaikutukselle.
Kun lapsi varastaa jotain, ei kyseessä ole demoni.
Kun aikuinen tekee aseistetun pankkiryöstön, -
hänessä vaikuttaa murhan henki.
Karkin varastamista ei voi verrata pankkiryöstöön.
Voivatko demonit palata senkin jälkeen, kun niistä on vapauduttu?
Voivat, jos vapautumisesta ei pidetä kiinni.
Useimmat kristityt haluavat vapautua, -
mutta he eivät ole valmiita pitämään kiinni vapaudestaan.
Otetaan esimerkiksi joku, joka on katsellut pornoa.
Hänen puolestaan rukoillaan seurakunnassa, ja hän vapautuu.
Sen jälkeen hänen on tehtävä oma osansa ja kieltäydyttävä pornosta.
Hänen on jätettävä lehdet ostamatta ja vaihdettava TV-kanavaa.
Televisio-ohjelmissa on nykyään seksuaalisia motiiveja.
Jos vapautuu pornosta, on osattava vaihtaa kanavaa.
Raamattu kehottaa meitä pakenemaan houkutuksia.
Jos emme pakene niitä, ne saavat meidät kiinni.
Jeesus puhui saastaisista hengistä, jotka ovat lähteneet ihmisestä.
Koska demoneilla ei ole omia ruumiita, -
ne tarvitsevat ihmisruumiita ilmaistakseen itseään.
Raamatun mukaan demonit lepäävät kuivissa paikoissa, -
jonka jälkeen ne haluavat palata ihmisruumiiseen.
Jos ihminen ei ole täyttänyt itseään Jumalan Sanalla, -
demonit hakevat lisää demoneja, -
ja ne palaavat yhteisvoimin.
Raamattu sanoo, että sen ihmisen viimeiset päivät ovat vaikeimpia.
Monissa maissa on se ongelma, -
että kristityt jatkavat noitatohtorilla käymistä.
Mitä mieltä olette siitä?
Ongelmaa esiintyy erityisesti Afrikassa ja Aasiassa.
Palvelemme mustasukkaista Jumalaa, emmekä saa palvella muita.
Jumala antaa meille kaiken, mitä tarvitsemme.
Hän ei jaa kunniaansa kenenkään muun kanssa.
Kun uskovat käyttävät noitatohtorin palveluja, -
ja etsivät heiltä vastauksia kysymyksiinsä, -
he antavat demoneille laillisen oikeuden -
hyökätä heidän perheensä kimppuun.
Näin demonit pääsevät häiritsemään Jumalan työtä heidän elämässään.
Jeesukselle antautuminen on ainoa tapa, -
jolla voi vapautua demonisista vaikutteista.
Pysykää kaukana voodoosta ja kaikesta sellaisesta.
Tauon jälkeen kuulette lisää inspiroivia tarinoita.
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN MINÄ SANON TEILLE:
EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
Randy Hicksin elämä ajautui väärille raiteille jo varhain.
Aikuisena hän jatkoi samaa tietä, kunnes hän joutui helvettiin.
Olin ensi kertaa pilvessä kahdeksanvuotiaana.
Veljeni veivät minut autotalliin ja tarjosivat huumeita.
Rakastin marihuanaa.
Randy kasvoi yhdeksänlapsisessa perheessä Illinoisin maaseudulla.
Isäni oli alkoholisti, ja äitini joutui huolehtimaan kaikesta.
Äitini uskoi Jeesukseen ja rukoili paljon.
Randyn veljet piilottivat huumeita puutarhaan ja koulureppuihin.
Kerran löysin valkoista pulveria. Se oli kokaiinia.
Minusta se oli erikoista ainetta.
Kerran veljet antoivat minun kokeilla sitä.
Kun menin lukioon, oppilaat hankkivat rahaa huumeilla.
Kun pääsin lukiosta, minusta oli tullut kunnon diileri.
Sen jälkeen Randy meni armeijaan.
Minut lähetettiin tukikohtaan Kaliforniaan.
Crystal Meth -huume oli siellä suosittua.
Jouduin väärään seuraan, aloin juoda ja käyttää Cristal Methia.
Tulin siitä niin riippuvaiseksi, -
että aloin myydä tavaroitani saadakseni sitä lisää.
Minut lähetettiin vieroitushoitoon ja vapautettiin armeijasta.
Olin harmissani, että menetin tilaisuuteni muuttaa elämäni.
Miksi aloin taas ottaa huumeita?
Tilanne paheni entisestään, ja ryöstö vei Randyn vankilaan.
Hän oli niin pilvessä, ettei hän muista tähdänneensä myyjää aseella.
Vankilasta päästyään hän otti yliannostuksen huumeita.
Minua pidettiin kuolleena, joten ylleni vedettiin valkea lakana.
Oli kauhistuttavaa herätä ja nähdä, että makasin lakanan alla.
Monien testien jälkeen Randy pääsi sairaalasta.
Kokemus ei kuitenkaan saanut Randya jättämään huumeita.
Randy meni naimisiin, mutta huumeet tuhosivat liiton.
Vuonna 1997 Randyn vaimo lähti ja vei lapset mukanaan.
Siihen aikaan poltin pilveä ja käytin silloin tällöin kokaiinia.
Kaikki muuttui, kun yhtäkkiä kaaduin lattialle.
Tunsin, kuinka jokin olento veti minua ulos ruumiistani.
Kun katsoin ylös, näin kuoleman, ja helvetin sen silmissä.
Sillä oli sarvet päässä, ja se ryömi ympäriinsä.
Tunsin, kuinka henkeni irtosi ruumiistani.
En tuntenut kipua, mutta koin valtavaa pelkoa.
Silloin lankesin kasvoilleni ja huusin Jeesuksen puoleen.
Pyysin häntä antamaan anteeksi syntini ja pelastamaan helvetiltä.
Rukoilin häntä apuun kaikin keinoin.
Silloin ulko-ovi aukesi, ja sisään astui valkeisiin puettu olento.
Niin hohtavan valkoista väriä ei ole maan päällä.
Tiesin, että kun olin huutanut Jeesusta apuun, -
Jumala oli pelastanut minut.
Siitä hetkestä lähtien halusin tuntea Jumalan ja Jeesuksen, -
joka pelasti minut helvetiltä.
Randy alkoi alkoholin sijasta janota Jeesusta.
Kierrän kertomassa siitä, mitä Jumala on minulle tehnyt.
Kun huudat avuksesi Jeesusta, -
hän ottaa sinut vastaan ja antaa syntisi anteeksi.
Jes. 61:1: "Herran, Herran Henki on minun päälläni, sillä hän on -
voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä, julistamaan -
vangituille vapautusta..."
Jeesus voi murtaa demoniset siteet elämässäsi.
Hän voi muuttaa koko elämäsi. Hän voi muuttaa pimeyden valoksi.
Hän muuttaa murheen onneksi. Hän pelastaa sinut helvetiltä.
Kutsu Jeesus sydämeesi. Rukoile syntisen rukous.
Rukoillaan yhdessä.
Herra Jeesus, tule elämääni. Haluan uuden alun.
Murra masennukseni, ja poista kaikki sekaannus.
Olen kokeillut jo kaikkea. Kuulin, että sinä voit auttaa.
Ilmesty minulle, ja tule sydämeeni tänään.
Tätä pyydän, aamen.
Jos tarvitset apua tai jos rukoilit tämän rukouksen, -
kirjoita tai soita meille, niin voit jutella uskoontulostasi.
Pysy kanavalla, niin kuulet lisää.
”MUTTA VANHURSKASTEN POLKU ON KUIN AAMURUSKO, -
JOKA KIRKASTUU KIRKASTUMISTAAN -
SYDÄNPÄIVÄÄN SAAKKA." SANANL. 4:18
Hans Nelson etsi rikkauksia ja onnea hip hopin maailmasta.
Hän kuitenkin löysi vain pimeyttä.
Vihollinen houkutteli minua ihanalla omenalla.
En ymmärtänyt, mihin sitouduin maistaessani sitä.
Tulin siitä riippuvaiseksi.
Pikkuhiljaa aloin huomata, että omena oli kuolettavan mätä.
Hans oli joutunut hip hop -elämäntavan pauloihin.
Se johti hänet mielisairaalaan ja huumeriippuvuuteen.
Tarina alkoi lapsuudesta.
Äitini oli ruotsalainen, ja isäni afroamerikkalainen.
Siitä aiheutui ongelmia.
Vanhemmat erosivat Hansin ollessa viisivuotias.
Lapset muuttivat Ruotsista Yhdysvaltoihin.
Tunsin tulleeni torjutuksi.
Uskon, että se kipu ajoi minut hip hopin pariin.
Hip hop voi tuntua perheeltä. Se turrutti kipuni.
Menneisyyden kipu sekoittui kaipaukseen jostain suuremmasta.
Hansin ystävä sai hänelle kontaktin levy-yhtiöstä.
Michael Jackson toimi saman levy-yhtiön kautta.
Tutustuin julkkiksiin ja tunsin olevani hyväksytty.
Sitten levy-yhtiö jätti Hansin.
Kaikki työ unelmani eteen oli mennyt hukkaan.
Tein sopimuksen toisen levy-yhtiön kanssa, -
mutta sekin meni pieleen.
Samoihin aikoihin eräs tyttö särki sydämeni.
Oloni oli tyhjä, ja kärsin pitkäaikaisesta masennuksesta.
Suunnittelin itsemurhaa ja itkin.
Hans päätyi mielisairaalaan.
Kahden kuukauden päästä hän lähti Los Angelesiin ja perusti bändin.
Halusin näyttää, että pärjään. Aloin käyttää huumeita.
Menin syvälle pimeyteen ja olin menettää sieluni.
Muutuin niin paljon, -
että äitipuoleni sanoi näkevänsä silmissäni paholaisen.
Hans huusi Jeesuksen puoleen vasta sitten, kun hän oli aivan pohjalla.
Käännekohta tapahtui lentokoneessa.
Rukoilin ja pyysin Jeesusta parantamaan minut.
Pyysin, että hän veisi masennuksen pois, koska en jaksanut enää elää.
Itkin neljä tuntia putkeen.
Kyyneleet toivat ulos vuosien aikana kertyneen kivun, kaiken, -
mikä oli syntynyt hylkäämisestä ja omista valinnoistani.
Jumala kuuli huutoni.
Sinä iltana jotain murtui sisälläni.
Minusta tuntui erilaiselta.
Seuraavana päivänä Hans meni kirkkoon.
Tunnustin siellä uskoni, ja pimeyteni muuttui päiväksi.
Hans jätti musiikkibisneksen.
Hän työskenteli siivoojana ja tutki Raamattua.
Hän oppi luottamaan Jumalaan.
Nyt hän on aviomies, opettaja ja räppäri.
Vain se, mitä teemme Kristukselle, kestää.
En tiennyt, mitä hip hop kulttuuri piti sisällään.
Olisinpa tiennyt silloin, mitä tiedän tänään.
Jumala tarjosi hyvää sopimusta.
Jeesus on parempi tie. Hän pelastaa.
Vain ne asiat, jotka teemme Kristukselle, -
tuovat meille todellista tyydytystä.
Minulla on eräs vaikutusvaltainen ja rikas ystävä Lontoossa.
Hän kehotti minua pysymään seurakunnassa ja lähellä Jumalaa.
Hänen elämänsä oli tyhjää ilman Jumalaa.
Kuunnelkaa, mitä Matteus kirjoittaa jakeessa 16:26: -
"Sillä mitä se hyödyttää ihmistä, vaikka hän voittaisi omaksensa -
koko maailman, mutta saisi sielullensa vahingon?"
Nyt on aika sanoa hyvästit.
Toivottavasti saitte ohjelmasta inspiraatiota muuttua.
Käykää nettisivuillamme ja liittykää Facebook-ryhmäämme.
Olisi kiva jutella Facebookissa.
Hyvästelemme teidät maailman parhaan hip hop -artistin biisillä.
Lecrae ja C-Lite.
LECRAE JA C-LITE "TAUSTALLA"
Soitan taustalla
Johda sinä minua
Sinä ohjaat showta, minä peräännyn
Teen virheitä, unohdan vuorosanani
Siksi seuraan käsikirjoitustasi
En kaipaa mainetta ja kunniaa
En myy sieluani maailman takia
Pyrin elämään Sanasi mukaan
En pärjää ilman viisauttasi
Kuulkaa, julkkikset ja pop-tähdet
Minä soitan suurimman tähden bändissä
Rukoilen, että maailma uskaltaisi astua tälle lavalle
En enää yritä ohjata
Koska joudun aina myöntämään
Etten ole yhtä hyvä
Kuin se suurin superstara
Soitan taustalla
Olen niin helposti vain tiellä
Siksi pyydän: Johda sinä
Johda sinä
Soitan taustalla
Johda sinä
Näin unta, että olin kapteeni
Sain hallita kohtaloani, ja upposin
En halua kompastua virheisiini
Johdatan muitakin harhaan
Saanko seurata sinua?
Saanko toistaa vuorosanojasi?
Jos toimin yksin ja menestyn
Saatan hylätä sinut
Se tie veisi tuhoon
Elämäni menisi hukkaan
Tiedät, millainen sydämeni on
Kierin kuin noppa ja luotan sinuun
Seuraan sinua kaiken muun hyläten
Olet ainoa ylpeydenaiheeni
Voin elää levossa
Kun soitan vain taustalla
Soitan taustalla
Joskus olen vain tiellä
Joten johda sinä
Johda sinä
Soitan taustalla
Annan sinun johtaa
Olen turvassa, kun luotan Sanaasi
Olen vaarassa, kun luotan itseeni
En ehdi pelata maailman pelejä
Ne eivät tuo sinulle kunniaa
On ikävää, jos en elä sinulle
Suomennos: Hanna Tischer